CELEX: C2007/095/98
Language: lt
Date: 2007-04-28 00:00:00
Title: Byla T-60/07 2007 m. vasario 23 d. pareikštas ieškinys byloje Ispanija prieš Komisiją

28.4.2007   
            
            
               LT
            
            
               Europos Sąjungos oficialusis leidinys
            
            
               C 95/49
            
         2007 m. vasario 23 d. pareikštas ieškinys byloje Ispanija prieš Komisiją
   
   (Byla T-60/07)
   (2007/C 95/98)
   Proceso kalba: ispanų
   Šalys
   
      Ieškovė: Ispanijos Karalystė, atstovaujama M. Muñoz Pérez
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Panaikinti 2006 m. gruodžio 14 d. Komisijos sprendimą dėl Bendrijos atsisakymo Europos žemės ūkio orientavimo ir garantijų fondo (EŽŪOGF) Garantijų skyriaus lėšomis finansuoti kai kurias valstybių narių patirtas išlaidas,
            
         
               —
            
            
               priteisti iš Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Ispanijos Karalystė prieštarauja ginčijamam sprendimui tiek, kiek jame numatytas finansinis koregavimas dėl aplinkosaugos sąlygų nepaisymo perduodant vaisius ir daržoves gyvuliams šerti Valencijos bendruomenėje 2001, 2002 ir 2003 finansiniais metais atitinkamai 2 858 447,88 eurų, 4 357 238,89 eurų ir 3 679 878,76 eurų sumoms.
   Pagrįsdama savo reikalavimus ieškovė nurodo:
   
               —
            
            
               Komisijos nurodytų pažeidimų nebuvimą, nes nagrinėjami Valencijos bendruomenės teisės aktai neleido paraleliškos biodegradavimo schemos.
            
         
               —
            
            
               proporcingumo principo pažeidimą dėl paskirto finansinio koregavimo, nes, pirma, Komisija realiai pinigais neįvertino finansinio pavojaus, kurį tariamai nustatyti pažeidimai kėlė EŽŪOGF, ir, antra, Ispanijos valdžios institucijų atlikti patikrinimai produktų perdavimo gyvuliams šerti srityje akivaizdžiai viršijo tuos, kurių reikalauja Bendrijos teisės aktai.
            
         
               —
            
            
               papildomai tai, kad iš dalies nebuvo pagrindo taikyti paskirtą finansinį koregavimą.